На основу члана 54. став 2. Закона о водама („Службени гласник РС”, бр. 30/10, 93/12, 101/16, 95/18 и 95/18 - др. закон) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

о утврђивању Општег плана за одбрану од поплава

Члан 1.

Овом уредбом утврђује се Општи план за одбрану од поплава, који је одштампан уз ову уредбу и чини њен саставни део.

Члан 2

Мере које се морају предузети превентивно и у периоду наиласка великих вода (спољних и унутрашњих) и нагомилавања леда на водотоку, начин институционалног организовања одбране од поплава, дужности, одговорности и овлашћења руководилаца одбране, институција и других лица надлежних за одбрану од поплава, начин осматрања и евидентирања података, садржај и начин достављања хидролошких и метеоролошких података и прогноза, обавештења и други подаци утврђени су општим планом из члана 1. ове уредбе.

Члан 3.

Ова уредба ступа на снагу осмог дана од дана објављивања у „Службеном гласнику Републике Србијеˮ, а важи шест година од дана ступања на снагу.

05 Број: 110-8770/2025

У Беoграду, 7. августа 2025. године

В Л А Д А

ПРЕДСЕДНИК

проф. др Ђуро Мацут, с.р.